tomron87/hebrew-wikipedia-sentences-corpus huggingface dataset:
עם זאת, בפרק "אף על פי פטריק", פטריק משתיל לעצמו אף בניתוח פלסטי.
יוג'ין הרולד קראב, או בקיצור מר קראב הוא סרטן, ואחת הדמויות הראשיות בסדרה.
מר קראב ידוע בקמצנותו ובאובססיביות שלו כלפי כסף.
הוא מופיע ברוב פרקי הסדרה.
את קולו מדבב קלנסי בראון ובגרסה העברית עמי מנדלמן.
קראב נולד בשנת 1942, ושירת בצעירותו בחיל הים, ובאחד הפרקים הוזכר כי הוא סובל מהלם קרב לאחר מלחמה בה השתתף.
אישיותו של מר קראב מתאפיינת באובססיביות לכסף, בקמצנות ובחמדנות, בפרק "נשוי לכסף" מר קראב נישא לכסף.
מר קראב מנהל את מסעדת "הסרטן הפריך".
הוא מעסיק את בובספוג כטבח ואת סקווידוויד כקופאי.
בחדרו של מר קראב תלוי על קיר החדר השטר הראשון שהרוויח בחייו.
מר קראב עושה את כל שביכולתו על מנת להתעשר, ואף מוכר לשם כך חלקים מגופו, ומקים באר משאלות.
מר קראב הוא אביה המאמץ של פרל קראב – לווייתנית מתבגרת בת 16. קראב אוהב את בתו, אך מגלה קמצנות גם כלפיה, כפי שמסופר בפרק בו פרל חגגה את יום הולדתה, ובו מר קראב חילק אטבים לאורחים.
מר קראב אוהב את בובספוג, ובפרק "החופשה של מר קראב" אמר כי בובספוג הוא הבן שמעולם לא היה לו.
סנדרה (סנדי) צ'יקס היא סנאית, ילידת טקסס והיא בעל החיים היבשתי היחיד שגר בעיר התת-מימית ביקיני בוטום.
את קולה של סנדי מדבבת קרולין לורנס, ובעברית נעמה אוזן.
סנדי גרה ב"כיפת עץ" בביקיני בוטום.
היות שהיא בעל חיים יבשתי, היא לובשת חליפת חלל וחובשת קסדה כדי לנשום מתחת למים.
כשיצורים ימיים מבקרים בביתה, עליהם לחבוש קסדה מלאה במים כדי לנשום.
בביתה, סנדי מגדלת גינה אורגנית ומספר בעלי חיים יבשתיים.
בובספוג ופטריק הם חבריה הטובים ביותר של סנדי.
לסנדי יש חגורה שחורה בקראטה והיא מדענית ומהנדסת ויש לה הישגים רבים בתחומים אלו.
סנדי נשכרה על ידי קבוצת שימפנזים, איתם היא משתפת את המצאותיה ואת תגליותיה.
סנדי מתגעגעת לארץ מולדתה, טקסס, ונעלבת אפילו מביקורת בונה על טקסס.
היא נוסעת לשם מדי שנה כדי להשתתף בתחרות רודיאו.
לסנדי אח תאום ושמו רנדי, ושלוש אחייניות.
בסרט בובספוג מתחת לאפס נראה כי סנדי נישאה לבובספוג (אם כי זה היה במסגרת הצגה).
גארי וילסון ג'וניור , או בקיצור גארי החילזון הוא חילזון המחמד של בובספוג, ומופיע גם בכל סרטי בובספוג: בובספוג: הסרט, ספוג מחוץ למים, ומבצע הצלה.
דמותו של גארי זכתה להצלחה רבה.
את גארי החילזון מדבב טום קני ובגרסה העברית מדבבת טליה ברקאי.
האינטליגנציה של גארי גבוהה יותר מכל דמות אחרת בסדרה.
בפרק "שלטון הטיפשים" מתגלה שגארי הוא בן למשפחת מלוכה, ושפטריק, חברו הטוב ביותר של בובספוג הוא בן דודו של גארי.
גארי בעל קונכייה ורודה שעליה חרוטים פס אדום וחמישה עיגולים סגולים.
גארי מיילל לעיתים קרובות כמו חתול.
הוא משאיר רפש כחלחל במקום בו הוא עבר.
ישנם מספר פרקים בהם גארי נוטש את בובספוג, ובובספוג עושה הכול על מנת להחזירו.
באחד הפרקים גארי התאהב בחלזונית "מארי".
בפרק "גארי המטופח", נרשם בובספוג עם גארי לתחרות יופי של חלזונות.
בספיישל "מי ראה את החילזון?" בובספוג שוכח להאכיל את גארי, וגארי נוטש את בובספוג על מנת למצוא בעלים טוב יותר.
באחד הפרקים מתגלה ששמו המלא של גארי הוא גארולד וילסון ג'וניור.
על פי השם, היה גם גארולד וילסון האב, אך הוא טרם הופיע בסדרה.
באחד הפרקים כאשר בובספוג מאבד את תגית השם, הוא קורא לגרי "גרשון".
שלדון ג'יימס פלנקטון, או בקצרה שלדון פלנקטון (קרוי על שם היצור החד תאי פלנקטון) (נולד ב-1942) הוא קופיפוד (סוג של זואופלנקטון), הנבל הראשי בסדרה ואויבו המושבע של מר קראב.
את קולו בגרסה האנגלית מדבב דאג לורנס, ובגרסה העברית עדי וייס בשתי העונות הראשונות, צביקה שוורצברג החל מהעונה השלישית, ובסרט הראשון אמנון וולף.
פלנקטון מנהל את "מסעדת הדלי", ומתחרה במסעדת "הסרטן הפריך", ובעליה, מר קראב.
היות שהמסעדה אינה רווחית, מנסה פלנקטון לאורך כל הסדרה לגנוב את הנוסחה הסודית של קציצת הסרטן.
כפי שהתגלה בפרק "חבר או אויב", בעבר, מר קראב ופלנקטון היו חברים, אלא שמריבה פעוטה גרמה ליריבות הגדולה ביניהם.
פעמים רבות מנסה בובספוג לגשר בין מר קראב לפלנקטון ללא הצלחה.
פלנקטון מפחד מלווייתנים, ומר קראב מנצל זאת עד שפלנקטון מגיע למצב שהוא רוצה להתאבד.
פלנקטון נשוי לקרן, מחשבון ששידרג והפך למחשב מתקדם ומדבר.
לעיתים תכופות אומרת קרן כי מזימותיו של פלנקטון עולות לו לראש.
פלנקטון אומר שקרן היא הדבר הטוב ביותר שקרה לו בחייו.
עם זאת, בפרק "יום נישואין שמח", הוא שכח את יום הנישואין שלו ושל קרן.
באחד מהפרקים אפשר לראות כי משפחת פלנקטון גדולה מאוד, ומונה כ-100,000 איש.
קרן פלנקטון (ידועה גם בשם קרן המחשב ובשם קארן, באנגלית: Karen Plankton) היא דמות בדיונית המופיעה בסדרה.
קרן נשואה לשלדון פלנקטון, והיא המערכת הראשית והעיקרית במעבדה שלו.
את קולה של קרן מדבבת ג'יל טלי ובגרסה העברית דיבבה טליה ברקאי.
בעיקרון, קרן היא מסך ענקי במעבדתו של פלנקטון והיא מחוברת לשקעים רבים, אולם לעיתים לקרן מחוברים גלגלים כדי שתוכל לזוז.
בעבר קרן הייתה מחשבון, אך פלנקטון שידרג אותה למחשב.
קרן הופיעה לראשונה בפרק "פלנקטון" (שהוא גם הפרק הראשון שהופיע פלנקטון) מערכת היחסים של קרן ופלנקטון מורכבת ביותר: לרוב, לפלנקטון לא אכפת מקרן, ופעמים רבות הוא מחליף אותה.
לאחר מכן, פלנקטון חוזר "על ארבע" לקרן, ובכל פעם היא מקבלת אותו.
כאשר מזימותיו נכשלות, קרן מזלזלת בפלנקטון במקום לנחם אותו.
פלנקטון אמר שהדבר הטוב ביותר שקרה לו בחייו הוא נישואיו לקרן, אף על פי שבפרק "יום נישואין שמח", פלנקטון שוכח את יום הנישואין שלהם.
פרל קראב או פרל הלווייתנית היא בתו המתבגרת של יוג'ין קראב שמנהל את מסעדת "הסרטן הפריך".
את קולה של פרל מדבבת לורי אלן, ובעברית דון לני גבאי (ברוב הפרקים).
דמותה הופיעה לראשונה בפרק "המגפיים".
צבע גופה של פרל הוא אפור וצבע שערה הוא בלונד.
פרל גבוהה משאר הדמויות בצורה משמעותית.
בדרך כלל היא לובשת חולצה ורודה, שעליה מודפסת האות P.
פעמים רבות מתביישת פרל באביה, יוג'ין קראב.
בפרק "יום הולדת לווייתנית" חגגה פרל את יום הולדתה ה-16, וראתה את להקת הבנים שבוכים בשיר ברכה לכבודה.
כפי שנראה בפרק "מנהרת הכפפה", בובספוג מגדיר את פרל כחברה שלו, אך פרל אינה מסכימה עם בובספוג כלל.
בפרק "פרצוף ספחת", צומח לפרל חצ'קון על אפה, והיא מנסה לעשות הכול על מנת להיפטר ממנו.
בפרק "כאבי גדילה", פרל חווה כאבי גדילה של גיל ההתבגרות, ודורשת ממר קראב להביא לה הרבה אוכל.
בפרק "המנהלת החדשה", הופך מר קראב את פרל למנהלת של מסעדת "הסרטן הפריך".
פרל משנה את שמו של הסרטן הפריך לשם "הסרטן המחבק".
סבא של פרל הוא סבא קרבא שהוא שודד ים.
גברת פאף היא דג אבו נפחא, ומורתו לנהיגה של בובספוג.
גברת פאף שונאת את בובספוג, משום שהוא מנסה להוציא רישיון שוב ושוב ללא הצלחה ומבצע עברות תנועה רבות שבגללן היא נשלחת לכלא.
פאף מעדיפה להיות בכלא, משום ששם היא לא נאלצת לסבול את נוכחותו.
גברת פאף היא בת זוגו של מר קראב.
בהמשך היא מנהלת רומן עם דמות משנה נוספת.
בפרק "עבודת קיץ" גברת פאף ניסתה להתחמק מבובספוג ובטעות התנגשה עם רכבה במסעדת "הסרטן הפריך".
כדי שדבר התאונה לא ידווח לרשויות, גברת פאף הסכימה לעבוד במסעדת "הסרטן הפריך", אך כשגילתה שבובספוג עובד במקום ולאחר שלא יכלה לסבול אותו יותר, היא ברחה מהמסעדה.
בפרק אחר, לגברת פאף נמאס מבובספוג עד כדי כך שהיא נותנת לו רישיון נהיגה, כדי שהוא ייצא מחייה.
בסרט השני של בובספוג, פאף הופיעה כאשר היא שרה את "Thank Gosh it's Monday" (בעברית: "תודה לאל שהיום יום שני") יחד עם בובספוג וכל תושבי ביקיני בוטום.
גברת פאף סובלת לא פעם מהזיות, וכן מהפרעת דחק פוסט-טראומטית (שמתגלית כאשר היא נכנסת להתקף בו היא בטוחה שהם נוהגים ושחייבים לבלום את כלי הרכב בטרם תיגרם תאונה).
בהמשך, נרמז כי גברת פאף סובלת אף מקלפטומניה ומאגרנות כפייתית, משנמצא כי בין מטלטליה חפצים רבים שאינם שייכים לה, וכן כי גנבה את חלזון המחמד של סקווידוויד.
משפחת מכנסמרובע היא משפחה דמיונית הנוצרה בחלק מהסדרה "בובספוג מכנסמרובע".
בני המשפחה כולה מופיעים יחד רק בפרקים ספורים.
הרולד מכנסמרובע: אביו של בובספוג.
מרגרט מכנסמרובע: אמו של בובספוג.
עקרת בית חמה ועדינה, אך גם כמרושלת ושוברת דברים בטעות.
סבתא מכנסמרובע: סבתו של בובספוג.
עקרת בית חמה ומפנקת שידועה בהכנת עוגיות טעימות.
סבא מכנסמרובע: סבו של בובספוג.
קפטן בלו: דודו של בובספוג.
שרם מכנסמרובע: דוד נוסף של בובספוג.
ידוע בכך שהוא יכול להכניס אבטיח שלם לאף.
סטנלי מכנסמרובע: בנו של שרם, ובן דודו של בובספוג.
בלאקג'ק מכנסמרובע: בן נוסף של שרם, בן דוד נוסף של בובספוג.
טוד ולארי מכנסמרובע: הבנים של שרם, ובני דודיו של בובספוג.
לא מופיעים בסדרה אך מוזכרים בה.
הסדרה מפרטת יותר על משפחת אימו.
איש הים ושותפו, נער הפלא הם גיבורי־העל של ביקיני בוטום, כוכבים של תוכנית טלוויזיה פיקטיבית בשם "הרפתקאותיהם של איש הים ונער הפלא", והם מופיעים בסדרה מאז שהיו צעירים.
כעת הם זקנים, ומתגוררים בבית־אבות בביקיני בוטום.
את איש הים הזקן דיבב ארנסט בורגניין, עד למותו ביולי 2012, ואז החליף אותו ג'ו וייט.
את איש הים הצעיר דיבב אדם וסט.
איש הים מהווה פארודיה על אקווהמן ובאטמן.
איש הים הופיע לראשונה בפרק "איש הים ונער הפלא".
נער הקסם או נער הפלא הוא שותפו לסדרה של איש הים, שמו האמיתי הוא טים.
את קולו של נער הפלא דיבב טים קונוויי עד 2012 (לאחר מותו של ארנסט בורגניין, איש הים ונער הפלא לא הופיעו יותר בסדרה, וטים קונוויי עצמו נפטר ב-2019).
נער הפלא מהווה פארודיה על רובין ואקווהלאד.
נער הפלא הופיע לראשונה בפרק "איש הים ונער קסם".
בניגוד לשאר הדמויות, איש הים ונער הפלא הם אנושיים.
מן ריי הוא אויבם המושבע של איש הים ונער הפלא.
את קולו של מן ריי דיבב ג'ון ריס-דייוויס בשתי הופעתיו הראשונות והחל מהופעתו השלישית, בוב ג'ולס.
מן ריי מהווה פארודיה על הנבל מאקווהמן, בלאק מנטה.
מן ריי הופיע לראשונה בפרק "איש הים ונער הפלא 3".
עורו של מן ריי הוא אדום.
מן ריי לובש קסדה כחולה שמשמשת כראשו והוא יכול להוריד אותה ובעל כפפות כחולות.
למן ריי שרירים מפותחים והוא בעל כוחות על־טבעיים.
בפרק "בחזרה לעבר", מן ריי ממיס בניינים, כבישים ורחובות בעזרת ידיו, והוא מקבל עזרה משתי צרעות ים.
בפרק "גיבורי הפעולה", בובספוג ופטריק מכווצים את קסדתו של מן ריי.
הבועה המזוהמת הוא אויב נוסף של איש הים ונער הפלא.
הופעתו הראשונה של הבועה המזוהמת בסדרה הייתה בפרק "איש הים ונער הפלא".
את קולו של הבועה המזוהמת דיבב צ'ארלס נלסון ריילי בהופעתו הראשונה, אך מאז הוחלף במדבב טום קני.
חולשותיו של הבועה המזוהמת הם דברים חדים (כמו חוד של עיפרון), כפי שנראה בפרק "איש הים ונער הפלא", ובאחד הפרקים מתגלה כי אם מרטיבים אותו הוא הופך לבועתי טוב הלב ונהיה רשע כשהוא מתלכלך.
הבועה המזוהמת חבר במועדון הקריאה של הנבלים, אשר בו חברים כל נבלי העל בסדרה.
לארי הלובסטר הוא שרירן ובעל מכון כושר, אשר עובד כמציל בחוף לגונה.
את קולו מדובב דאג לורנס ובגרסה העברית מדבב יובל גרבש.
לארי הופיע לראשונה בסדרה בפרק "מכנסיים קרועים".
בפרק "חיים בהכחשה", אמר לארי כי אסור לחיות כמו בובספוג ופטריק, שפוחדים מהצל של עצמם, וכי הוא עצמו חי יום-יום כאילו הוא היום האחרון בחייו.
הוא חבר של סנדי מחבורת הקשוחים של החוף.
ההולנדי המעופף הוא רוח רפאים ירוקה של שודד ים אשר רודפת את ביקיני בוטום.
דמותו של ההולנדי נעשתה בהשראת סיפורי הספינה ההולנדי המעופף.
את קולו מדבב בריאן דויל-מראיי.
ההולנדי המעופף משאיר במהלך הליכתו אבק ירוק.
הוא נראה כמו רוח רפאים ירוקה של שודד ים, בעל זקן מדובלל, כובע שודד ים, וזוג צמות קטנות.
במקום רגליים יש לו זנב מתפתל.
בפרק "בובספוג מכנסמרובע נגד הגל הגדול" התגלה כי ההולנדי המעופף יצא בעברו כשהיה תלמיד תיכון, עם דודתו של מר קראב, לוסי.
ההולנדי המעופף הופיע לראשונה בסדרה בפרק "הפחדן".
בפרק "קללת ביקיני בוטום", ההולנדי המעופף הפך את בובספוג ואת פטריק לרוחות.
בפרק "הרוח באה להתארח", כתוצאה מתאונה בה נהרסה ספינת הרפאים של ההולנדי המעופף, ההולנדי התארח בביתו של בובספוג עד שהספינה תוקנה.
עד כה הופיעה הדמות ב־11 פרקים..
בנוסף, ההולנדי הופיע באחד הפרקים כמלאך המוות שמלווה את מר קראב ל"תא של דייוויד ג'ונס" (גיהנום).
ההולנדי המעופף מופיע במרבית משחקי הווידאו של בובספוג.
משחק הווידאו הראשון שהופיע בו הוא נקרא "בובספוג מכנסמרובע: אגדת המרית", שם שימש כבוס הסופי.
במשך השנים הופיעה הדמות בשמונה משחקים נוספים – חמישה מתוכם מבית היוצר של בובספוג ושלושת האחרים מבית היוצר של ניקלודיאון.
פאטצ'י הפיראט , הוא נשיא מועדון המעריצים של בובספוג.
בניגוד לשאר הדמויות בסדרה, פאטצ'י הפיראט הוא דמות לייב אקשן.
את דמותו של פאטצ'י הפיראט מגלם טום קני.
לפאטצ'י הפיראט זקן שחור ורטייה בעינו השמאלית.
כמו כן, יש פרוטזה במקום יד ימין, ורגל מעץ.
יש לו תוכי מדבר בשם פוטי ופעמים רבות הם רבים זה עם זה.
פאטצ'י הפיראט הופיע לראשונה בפרק "חג מולד שמח".
בפרק "הספוג שידע לעוף", הוא מאבד את "הפרק האבוד" של בובספוג.
בפרק 255 מצליח לפגוש את בובספוג ואף שר לו שיר יום הולדת.
פּוֹטי התוכי הוא תוכי מדבר חסר טקט, וחיית המחמד של פאטצ'י הפיראט, נשיא מועדון המעריצים של בובספוג.
עד שנת 2005, דיבב אותו סטיבן הילנבורג.
החל משנת 2005 מדבב אותו פול טיביט.
פוטי התוכי הופיע לראשונה בפרק "חג מולד שמח", והוא מופיע תמיד עם פאטצ'י הפיראט, ונתפס כחברו הטוב ביותר.
עם זאת, בפרקים רבים פוטי הוא היריב של פאטצ'י.
בפרק "חבר או אויב" פאטצ'י ופוטי רבים זה עם זה בעת שהם עובדים כטבחים במסעדה.
סקוויליאם פנסיסן השלישי, או בקיצור סקוויליאם פנסיסן הוא נבל המשנה בסדרה, והוא אויבו המושבע של סקווידוויד עוד מימי התיכון.
את קולו של סקוויליאם מדבב די בראדלי בייקר ובגרסה העברית גלעד קלטר בכל הפרקים מלבד הפרק "שובו של סקווילאם" שבו דובב על ידי יובל סגל.
סקוויליאם עשיר וקורא לסקווידוויד "סקווידי", באופן שמקטין אותו.
ביתו גדול פי 4 מביתו של סקווידוויד.
סקווידוויד מקנא בעושרו, בנגינתו ובפרסומו של סקוויליאם.
סקוויליאם אוהב להשוויץ בפני סקווידוויד, אך לעיתים סקווידוויד גורם לסקוויליאם לקנא בו.
בפרק "אני אוהב לרקוד", סקווידוויד מבצע אודישן ריקוד להשתתפות בתוכנית טלוויזיה.
לאחר שסקווידוויד מתקבל, הוא מגלה שאת התוכנית מנחה ומנהל סקוויליאם.
בטסי קראב או גברת קראב היא אמו של יוג'ין קראב וסבתה של פרל קראב.
גברת קראב נשואה לוויקטור קראב.
ויקטור אינו מופיע בסדרה, אך מוזכר בה.
את קולה דיבב פול טיביט עד לפרק "משבר גיל העמידה".
החל מהפרק שלאחריו, מדבבת את קולה ארווין סירנה ובגרסה העברית יעל יעקב (בפרק "משבר גיל העמידה" היא דובבה על ידי עמי מנדלמן).
גברת קראב הופיעה לראשונה בפרק "פה מלוכלך".
בפרק "פה מלוכלך", בובספוג, פטריק ומר קראב צובעים את ביתה של גברת קראב לאחר שדיברו אליה בגסות.
בפרק "משבר גיל העמידה", בובספוג, פטריק ומר קראב יוצאים לבילוי משותף.
בסוף הערב, השלישייה מתגנבת לביתה של גברת קראב וגונבים את התחתונים שלה.
כעונש, גברת קראב מקרקעת את מר קראב.
בָּאבֶּלְבָּאס , הוא אויבו של בובספוג.
את באבל באס מדבב די בראדלי בייקר ובגרסה העברית עדי וייס וכעת מדבב אותו ערן מור.
החל מעונה 11 מקבל תפקיד יותר מרכזי בסדרה.
באחד הפרקים באבלבאס בודק את קציצות הסרטן שמכין בובספוג וטוען שאין בקציצה חמוצים, כדי לפגוע בבובספוג, אויבו.
בפרק אחר, ביתו של באבלבאס עולה בלהבות ומאחר שהוא מתעצל לנסות לברוח מהלהבות הוא נופל היישר אל פלנקטון.
הופיע גם בסרט "ספוג מחוץ למים", כשהוא שר את "Thank Gosh it's Monday" (בעברית: "תודה לאל שהיום יום שני") יחד עם בובספוג וכל תושבי ביקיני בוטום.
חבר בועון הוא דמות שיצר בובספוג בפרק "חבר בועון".
את קולו של חבר בועון מדבב דאג לורנס, ובעברית צביקה שוורצברג בפרק "חבר בועון".
בפרק "חבר בועון", חבר בועון מסתבך והמון זועם מתאסף סביבו ומאיים לפוצץ אותו.
בפרק "שובו של חבר בועון", חבר בועון שולח מכתב לבובספוג ומבקש ממנו לשמור על בנו, מבריקוני.
בעונה 11 בפרק עיר הבועות מוצגת העיר בה חבר בועון גר, ואיך היא נהרסת על ידי בובספוג, וחבר בועון עוזר לבובספוג לבנות אותה מחדש.
ג'נקינס הזקן (באנגלית נקרא Old Man Jenkins) או נחמן הזקן הוא חוואי בעל חווה שמספק את המצרכים הטריים לסרטן הפריך.
לאורך הסדרה היו לו גרסאות שונות, אך מעונה 11 נקבעה עבורו גרסה קבועה.
פרד – דג ירוק ששובר אחת מרגליו באופן קבוע.
קריאתו "הרגל שלי!", מוכרת כ"ראנינג גג" של הסדרה.
נפטון– המלך של ביקיני בוטום.
דג הכישלון – אמן מפורסם ומצליח.
נט פיטרסון – דג צהוב, מנכ"ל חברת מזון לחיות מחמד ימיות ונהג אוטובוס.
טום – דג ירוק בעל אובססיה לשוקולד.
אנשובי – דגים גבוהים ורזים שמאופיינים באמירתם "מיפ!" הופיעו בפרק הראשון של הסדרה.
צרפתי – הקריין הצרפתי שעוקב אחר הרפתקאותיהם של בוב וחבריו.
מתגלה כביולוג ימי שמשייט בצוללת.
יצאה עם מן-ריי בתיכון, והתגלתה כאלטר אגו של הבועה המזוהמת.
קווין מלפפון הים – דיג מדוזות אגדי, מנהיג "מאתרי המדוזות", אותם בובספוג מעריץ.
ליגת הצדק הבין-לאומית של גיבורי העל (ידועים גם כהתאחדות מכרי העל הבין-לאומית) – שותפיהם של איש הים ונער הפלא.
הגרסה הראשונה (הוצגה בפרק איש הים ונער הפלא 5) – בובספוג וחבריו החליפו את תפקידיהם של הגיבורים.
הקבוצה כוללת את: זריזוני (בובספוג), קפטן מגמה (סקווידוויד), הגומייה הגמישה (פטריק) וגברת היעלמות (סנדי).
הקבוצה נלחמה ברש"ע (רשעות, שחיטות וענבים) שכללה את מנריי, הבועה המזוהמת ואיש הפלא.
הגרסה השנייה (הוצגה בפרק מועדון "האיש הרע" לרשעים) – הופיעה בפרק של סדרת הטלוויזיה של איש הים ונער הפלא.
הקבוצה כוללת את החגורה האלסטית, פרופסור מגמה, גברת היעלמות והמהרר הפיראטי.
מ.א.ר.ל.ר – קבוצה של נבלי על שהתאגדה כדי לקרוא רומנים (מ.א.ר.ל.ר הוא ראשי תיבות של "מועדון אהבת רומנים לאנשים רעים).
החסילון הענק / ג'מבו שרימפ – חסילון בעל עוצמת על.
הדג האטומי – תוצאת ניסוי גנטי שהשתבש.
חילזון האופל הטורף – רכיכת ביבים שיורק ריר שמונע מאויביו לזוז.
ריאנה לילי פלנקטון – סבתא של שלדון פלנקטון.
מעוניינת שפלנקטון ישתלט על מסעדת הסרטן הפריך.
סקווידינה סטאר – אחותו הקטנה של פטריק, הופיעה לראשונה בפרק "ליצנים על ירח".
את דמותה מדבבת ג'יל טלי.
מבריקוני – בנו של חבר בועון.
פלאטס – דג סנדל בריון שהלך לבית הספר של גברת פאף, איים על בובספוג ובסוף אף מימש את איומיו אך בובספוג לא נפגע מהם.
ראש דג – מגיש המבזקים והמהדורות של החדשות בעיר.
הוא דג אמיתי (שאינו מצויר) שרק ראשו נראה.
ד"ר גיל גיליין – רופא ווטרינר, שצבעו משתנה בין כתום לסגול.
מאסטר אודון – איש עסקים שמוכר יחידות נופש לאזרחים תמימים.
בובספוג מתחת לאפס הוא סרט טלוויזיה המבוסס על סדרת הטלוויזיה בובספוג מכנסמרובע.
הסרט שודר לראשונה ב-6 בנובמבר 2009 בארצות הברית, וב-13 בדצמבר 2009 שודר בערוץ ניקלודיאון בישראל.
הסרט ידוע גם כשני פרקים כפולים (123–124) של הסדרה.
בובספוג נזכר שמסעדת "הסרטן הפריך" חוגגת 117 שנה.
הוא נזכר בביקורו הראשון במסעדה ומספר על כך לגארי.
לאחר מכן, בובספוג יוצא מביתו ומגיע ל"סרטן הפריך".
מר קראב מספר לבובספוג שזו ההזדמנות המושלמת עבור פלנקטון לגנוב את הנוסחה הסודית של קציצת הסרטן.
אי לכך, מר קראב שוכר את פטריק כמאבטח (וכך לא צריך לשלם, שכן פטריק התמים מסכים לעבוד בחינם).
בובספוג מתכוון להראות לסקווידוויד, לפטריק ולמר קראב את פסל הקרח שהכין לכבוד יום ההולדת של "הסרטן הפריך", אך בטעות כולם ננעלים במקפיא.
הם מנסים לצאת דרך פתחי האוורור.
בזמן שהם בפתחי האוורור נזכרים כולם בתקופות שונות מהסרטן הפריך וגם מחייהם לפני תחילת הסדרה כגון: רכישת הבית של בובספוג, העבודה בסרטן הפריך לפני בובספוג, החתונה של בובספוג וסנדי ועוד.
בינתיים, כל הלקוחות כועסים משום שלא קיבלו את קציצות הסרטן שהזמינו.
הלקוחות מתעצבנים ועוזבים את המסעדה.
לאחר שבובספוג, פטריק, סקווידוויד ומר קראב הצליחו לצאת מהמסעדה, בובספוג שר שיר על "הסרטן הפריך".
במהלך הפרק מר קראב עונה לסקווידוויד על זה שהוא יודע שהוא לא עובד באימרה "לא הכול עובר, חביבי".
זהו ככל הנראה אזכור לעמי מנדלמן, חבר להקת "הכל עובר חביבי", אשר דיבב את מר קראב.
השידור האמריקאי של הפרק בצורתו המקורית, בעל אורך של 51 דקות.
גרסה זו היא הגרסה הנפוצה בארצות הברית, וזמינה בכל הגרסאות הדיגיטליות של הפרק.
גרסה זו מתחילה בסצנה בה פאטצ'י מגיע לאולפני ניקולודיאון ומלווה בידי איש האבטחה אל חדר ההמתנה.
גרסה זו כוללת בין היתר הופעות אורח של רוזריו דוסון, לברון ג'יימס, טינה פיי, ויל פרל, קרייג פרגוסון ורובין ויליאמס, לצד קריינות של ריקי ג'רווייס בתחילת הפרק ובסופו.
גרסה חלופית של הפרק, באורך של 44 דקות.
הגרסה שמשודרת בשנים האחרונות בניקלודיאון האמריקאי והופצה ל-DVD Bikini Bottom Bash, והגרסה שהופצה לכלל מדינות העולם (בין היתר לישראל), לרוב, גרסה זו נחצתה לשני חלקים.
גרסה זו הורידה את הסצנות של פאטצ'י בתחילת הפרק באולפני ניקולודיאון, וגם את ההקדמה והאפילוג של ריקי ג'רווייס.
כמו כן, גרסה זו קיצצה את הופעות האורח של רוזריו דוסון, לברון ג'יימס, טינה פיי, ויל פרל, קרייג פרגוסון ורובין ויליאמס.
גרסה זו מתחילה בסצנת תשדיר "התכנית של פאטצ'י הפיראט", שבמהלכה ישנן מספר שורות שנוספו שלא קיימות בגרסה המקורית.
הגרסה המורחבת של הפרק, באורך של 59 דקות.
גרסה זו היא שילוב של שתי הגרסאות הקודמות, בתוספת הופעות אורח נוספות של טריומף, כלב העלבונות הקומי, אדי דיין, סצנה מורחבת של רובין ויליאמס ואפילוג מורחב מפי ריקי ג'רווייס.
בוברינץ (באוקראינית: Бо́бринець, ביידיש: בוברניץ) היא עיר במחוז קירובוגרד באוקראינה.
ממצאים ארכאולוגיים מאזור בוברינץ מעידים על קיומה של התיישבות אנושית באזור לפני 15,000 שנה, בתקופת האבן.
במאה ה-18 השתייכה בוברינץ לאימפריה הרוסית והייתה מרכז סחר וירידים אזורי.
ב-1821 הוקם בה בסיס של צבא הצאר אלכסנדר הראשון.
באמצע המאה ה-19 הוקמו בעיר כנסייה על שם ניקולאוס הקדוש וכן תיאטרון.
בסוף המאה ה-19 החלה הקמתה של כנסיית תחיית ישו ועלייתו השמיימה בעיר, והבנייה הסתיימה ב-1912. חלק מהחנויות בעיר השתייכו לדוד ברונשטיין, אביו של לאון טרוצקי.
תושבי העיר התפרנסו ממסחר ומתעשייה, בעיקר תעשיית ברזל, תחבורה, עור וסבון.
בעיר פעלו אמני מלאכה, בעיקר בתחומי הנפחות והחייטות.
בשנת 1935 נפתחה בעיר אקדמיה לחקלאות.
בעיר פועלים מרכזי תרבות, ספריות, בית ספר לאמנות, בית ספר למוזיקה ומוזיאון היסטורי.
בראשית המאה העשרים התגוררו בבוברינץ כ-3,500 יהודים.
במלחמת האזרחים ברוסיה נהרגו כ-160 יהודים מפוגרומים.
רבים עזבו את העיר, וערב הכיבוש הגרמני ביולי 1941 היו בעיר 650 יהודים.
בדצמבר 1941 הוקם גטו בעיר.
בתחילת 1942 נורו יהודי הגטו ביער סמוך.
בוברובניקי (בפולנית: Bobrowniki) הוא כפר במחוז ריקי שבפרובינציית לובלין בפולין, על גדת נהר וייפש (Wieprz), בו שכנה עד השואה קהילה יהודית.
היישוב נזכר לראשונה במסמך משנת 1375, ככפר בבעלות משפחת אצולה, ובשנת 1485 הוענקו לו זכויות מגדבורג.
לאחר חלוקת פולין הראשונה צורף היישוב לממלכת הבסבורג, ומשנת 1815 נכלל בשטחי פולין הקונגרסאית.
בתקופה זו נבנתה ביישוב טירה.
בשנת 1869 ניטלו מהיישוב זכויותיו העירוניות, בעקבות מרד ינואר.
על קהילה יהודית מאורגנת ביישוב ידוע מהמאה ה-18. ב-1857 מנתה הקהילה היהודית ביישוב 519 נפשות, אך מספר אנשיה התדלדל לקראת סוף המאה ה-19 ותחילת המאה ה-20, ומנה ערב מלחמת העולם השנייה כ-200 איש.
עם כיבוש היישוב בידי הגרמנים בספטמבר 1939 הוטלו על תושביו היהודים גזירות שונות.
ביום 6 במאי 1942 נכנסו ליישוב שוטרים גרמנים, אשר הוציאו את היהודים מבתיהם באלימות, תוך רצח קשישים וחולים.
יהודי הכפר הובלו ברגל לדמבלין, ורוכזו במקום איסוף עם יהודים נוספים מהסביבה, שם נערכה בהם סלקציה.
חלק מהיהודים הועבר למחנות עבודה, ורובם נשלח בקרונות משא למחנה ההשמדה סוביבור.
זו רשימת הפרקים של סדרת הטלוויזיה "בובספוג מכנסמרובע".
עד ינואר 2026 שודר 328 פרקים מלאים בישראל ובארצות הברית 330.
העונה הראשונה מתחילה כשבובספוג מתקבל למסעדת "הסרטן הפריך".
העונה הראשונה של הסדרה כוללת 20 פרקים מלאים ו־41 פרקים משניים.
פרקי העונה הם 1-20. העונה החלה ב-1 במאי 1999 עם הפרקים "דרוש עובד" ("Help Wanted"), "שואב השונית" ("Reef Blower") ו"תה מתחת לכיפה" ("Tea at the Treedome"), והסתיימה ב־8 באפריל 2000 עם הפרקים "קרסים" ("Hooky") ו"איש הים ונער הקסם" ("Mermaid Man and Barnacle Boy II").
עונה זו הייתה העונה היחידה שניצלה את אנימציית ה-cel המסורתית.
העונה הבאה החלה בתהליך החדש יותר של דיו וצבע דיגיטליים.
המנהל הקריאטיבי של העונה היה דרק דריימון.
כל פרקי העונה הראשונה דובבו לעברית באולפני נ.ל.ס על ידי יפה גבאי בשנת 2002 לצד העונה השנייה עבור שגר הפרקים הראשון שדובב לארץ עם פתיחת ערוץ ניקלודיאון בארץ.
העונה השנייה של הסדרה כוללת 20 פרקים מלאים ו־39 פרקים משניים.
פרקי העונה הם 21-40. העונה החלה ב־26 באוקטובר 2000 עם הפרקים "משהו מסריח" ("Something Smells") ו"המנהלת החדשה" ("Bossy Boots"), והסתיימה ב־26 ביולי 2003 עם הפרק "גארי עושה אמבטיה" ("Gary Takes a Bath").
כל פרקי העונה השנייה דובבו לעברית באולפני נ.ל.ס על ידי יפה גבאי בשנת 2002 לצד העונה הראשונה עבור שגר הפרקים הראשון שדובב לארץ עם פתיחת ערוץ ניקלודיאון בארץ.
כאשר הפרק "הפיראטים" שודר לראשונה בארצות הברית, הוא שודר תחת השם "You Wish", ובה סוף הפרק היה נתון לבחירת הצופים, כאשר ניתן היה לבחור אם בובספוג, פטריק או סקווידוויד יקבלו את המשאלה האחרונה מההולנדי המעופף.
גרסה זו כללה מספר קטעים שלאחר השידור הראשון נערכו מחדש לשידורים הבינלאומיים של הפרק ולהפצת הדי וי די שלו.
העונה השלישית של הסדרה כוללת 20 פרקים מלאים ו־37 פרקים משניים.
פרקי העונה הם 41-60. העונה החלה ב־5 באוקטובר 2001 עם הפרקים "הבריון" ("The Bully") ו"רק ביס אחד" ("Just One Bite"), והסתיימה ב־11 באוקטובר 2004 עם הפרקים "החונק מביקיני בוטום" ("SpongeBob Meets the Strangler") ו"המתיחה הגדולה" ("Pranks a Lot").
כל פרקי העונה השלישית דובבו לעברית באולפני נ.ל.ס.
כחצי שנה לפני ששודרה בגרסתה המדובבת, העונה שודרה בגרסתה המתורגמת.
העונה הרביעית של הסדרה כוללת 20 פרקים מלאים ו־38 פרקים משניים.
פרקי העונה הם 61-80. העונה החלה ב־6 במאי 2005 עם הפרקים "אימת קציצת הסרטן" ("Fear of a Krabby Patty") ו"גבר ללא שריון" ("Shell of a Man"), והסתיימה ב־24 ביולי 2007 עם הפרק "מיני סקוויד" ("Squid Wood").
כל פרקי העונה הרביעית דובבו לעברית באולפני נ.ל.ס.
על ידי נורית בנאי קורן ושרון בורגאוקר.
מסיבה לא ברורה, פרקים 73-78 שודרו קודם בשפה האנגלית ורק לאחר מספר שבועות הוצגו בעברית, למרות שיתר הפרקים באותו שגר הוצגו בגרסה העברית באותה מתכונת של שידור בכורה.
מספר הפרק(בסדרה) מספר הפרק(בעונה) שם הפרק שם הפרק תאריך שידור מקורי תאריך שידור בישראל 611-אFear of a Krabby Pattyאימת קציצת הסרטן6 במאי 20056 בנובמבר 20061-בShell of a Manגבר ללא שריון622-אThe Lost Mattressהמזרן האבוד13 במאי 20059 בנובמבר 20062-בKrabs vs.
העונה החמישית של הסדרה כוללת 20 פרקים מלאים ו־41 פרקים משניים.
פרקי העונה הם 81-100. העונה החלה ב־19 בפברואר 2007 עם הפרקים "בוקר טוב!" ("Rise and Shine"), "ההמתנה" ("Waiting") ו"שיר אשיר לפטריק" ("Sing a Song of Patrick"), והסתיימה ב־19 ביולי 2009 עם הפרק "גו גו גז" ("Goo Goo Gas").
כל פרקי העונה החמישית דובבו לעברית באולפני נ.ל.ס על ידי שרון בורגאוקר, למעט פרק 85 שדובב רק בשנת 2015 באולפני אולמן על ידי ג'ינו קמבוס, ופרק 92 שלא דובב כלל.
20099919-אThe Two Faces of Squidwardשני הפרצופים של סקווידוויד23 בנובמבר 200727 במאי 200919-בSpongeHengeשריקת הפסלים10020-אBanned in Bikini Bottomמוחרם בביקיני בוטום3 ביוני 200920-בStanley S.
העונה השישית של הסדרה כוללת 26 פרקים מלאים ו־47 פרקים משניים.
פרקי העונה הם 101-126. העונה החלה ב־3 במרץ 2008 עם הפרקים "טירוף של בית" ("House Fancy") ו"הקציצות המתגלגלות" ("Krabby Road"), והסתיימה ב־5 ביולי 2010 עם הפרק "מסיבת יום ההולדת של נפטון" ("The Clash of Triton").
כל פרקי העונה השישית דובבו לעברית באולפני נ.ל.ס.
על ידי טליה ברקאי ושרון בורגאוקר.
העונה השביעית של הסדרה כוללת 26 פרקים מלאים ו־50 פרקים משניים.
כל פרקי העונה השביעית דובבו לעברית באולפני נ.ל.ס על ידי טליה ברקאי.
העונה השמינית של הסדרה כוללת 26 פרקים מלאים ו־47 פרקים משניים.
פרקי העונה הם 153-178. העונה החלה ב־26 במרץ 2011 עם הפרקים "נאום מול כל הכיתה" ("Oral Report") ו"משחק ידידותי" ("A Friendly Game"), והסתיימה ב־6 בדצמבר 2012 עם הפרק "משאלת חג המולד של פלנקטון!" ("It's a SpongeBob Christmas!").
כל פרקי העונה השמינית דובבו לעברית באולפני נ.ל.ס על ידי טליה ברקאי, פרט לפרק האחרון בעונה (פרק 178) שדובב באולפני אולמן על ידי ג'ינו קמבוס.
העונה התשיעית של הסדרה כוללת 26 פרקים מלאים.
פרקי העונה הם 179-204. העונה החלה ב־21 ביולי 2012 עם הפרקים "ספורט אתגרי במיוחד" ("Extreme Spots") ו"שיאי סנדי" ("Squirrel Record"), והסתיימה ב-20 בפברואר 2017 וב-12 במרץ 2017 בישראל, עם הפרק הכפול "להתראות קציצת סרטן?" ("?Goodbye, Krabby Patty").
עונה זו היא העונה הראשונה שניצלה את טכנולוגיית השידור High Definition.
כל פרקי העונה התשיעית ששודרו, דובבו באולפני אולמן על ידי ג'ינו קמבוס פרט לפרקים האחרונים של העונה שדובבו באולפני וידאופילם אינטרנשיונל על ידי טליה ברקאי.
The Gameפטריק: המשחק11 בנובמבר 20151 ביולי 201616-בThe Sewers of Bikini Bottomהביבים של בביקיני בוטום19517-אSpongeBob LongPantsבובספוג מכנס ארוך15 פברואר 20163 ביולי 201617-בLarry's Gymמכון הכושר של לארי19618-אThe Fish Bowlהאקווריום2 במאי 20164 ביולי 201618-בMarried to Moneyנשוי לכסף3 במאי 201619719-אMall Girl Pearlפרל מלכת הקניון12 במרץ 20165 ביולי 201619-בTwo Thumbs Downשני אגודלים למטה19820-אSharks vs.
בשנת 2013 הסדרה חודשה לעונה עשירית.
הפקת העונה בחו"ל החלה ב-12 באוקטובר 2015. ב-16 בפברואר 2016 נודע כי היא כוללת 11 פרקים מלאים.
פרקי העונה הם 205–215. העונה עלתה ב-15 באוקטובר 2016 ובישראל ב-13 במרץ 2017 עם הפרקים "מוח מעופף" ("Whirly Brains") ו"גיבור על" ("Mermaid Pants") והסתיימה בישראל לפני ארצות הברית ב-27 באוגוסט 2017 עם הפרקים "חברים פראים" ("Feral Friends") "אל תעיר את פטריק" ("Don't Wake Patrick").
כל פרקי העונה העשירית דובבו לעברית באולפני וידאופילם אינטרנשיונל על ידי טליה ברקאי.
ב-3 במרץ 2016 הסדרה חודשה לעונה אחת עשרה, אשר כוללת 26 פרקים מלאים.
פרקי העונה 216-241 בארצות הברית העונה עלתה ב-17 ביוני 2017 עם הפרקים "הקופון של פטריק" ("Patrick's Coupon") מחוץ לתמונה" ("Out of the Picture") והסתיימה ב-25 בנובמבר 2018 עם הפרק "ליצנים על הירח" ("Goons on the Moon").
בישראל העונה עלתה ב-19 בנובמבר 2017 והסתיימה ב-12 בדצמבר 2018. עד פרק 10, העונה דובבה באולפני וידאופילם אינטרנשיונל על ידי טליה ברקאי.
מפרק 226 ואילך הפרקים דובבו באולפני דאבי דאב על ידי שרון בורגאוקר.
ב-15 בספטמבר 2018 הסדרה חודשה לעונה שתים עשרה, אשר כוללת 26 פרקים מלאים.
פרקי העונה דובבו באולפני דאבי דאב על ידי שרון בורגאוקר, עד לפטירתו.
שרון בורגאוקר שימש כטכנאי הסאונד של הסדרה החל מדיבובה הראשון ועבר בהמשך לבימוי הדיבוב, והיה למעשה שותף להפקת מרבית דיבובי הסדרה בפן ההפקה.
בהמשך העונה הפרקים דובבו על ידי תומר שביט.
ב-17 ביולי 2019 הוכרז שהסדרה חודשה לעונה שלוש עשרה, אשר כוללת 26 פרקים מלאים.
בארצות הברית העונה החלה ב-22 באוקטובר 2020, עם הפרקים: מקום לחיות מחמד ("A Place for Pets") ו-הדייט המושלם ("Lockdown for Love").
ובישראל אותם הפרקים פתחו את העונה ב-31 באוגוסט 2021. כל פרקי העונה השלושה-עשר דובבו לעברית באולפני דאבי דאב על ידי תומר שביט.
ב-24 במרץ 2022 הוכרז שהסדרה חודשה לעונה ארבע עשרה, אשר הייתה אמורה לכלול 26 פרקים מלאים, אך ניקלודיאון חילקו את העונה לכמה עונות נפרדות, אשר כוללות 13 פרקים מלאים כל אחת מהן.
בארצות הברית העונה החלה ב-2 בנובמבר 2023, ישר אחרי עונה שלוש עשרה, עם הפרקים: "הגנה עצמית" ("Single-Celled Defense") ו"מעולף עם פאף" (Buff for" Puff").
בישראל אותם הפרקים פתחו את העונה ב-24 במרץ 2024. כל פרקי העונה הארבעה-עשר דובבו לעברית באולפני דאבי דאב על ידי תומר שביט.
ב-29 בספטמבר 2023 הוכרז שהסדרה חודשה לעונה חמש עשרה, אשר הייתה אמורה לכלול 26 פרקים מלאים, אך ניקלודיאון חילקו את העונה לכמה עונות נפרדות, אשר כוללות 13 פרקים מלאים כל אחת מהן.
בארצות הברית העונה החלה ב-24 ביולי 2024, ישר אחרי עונה ארבע עשרה, עם הפרקים: "סאמי סקארפיש" ("Sammy Suckerfish") ו"הליגה של הגדולים" ("Big League Bob").
בישראל אותם הפרקים פתחו את העונה ב-4 בדצמבר 2024.
Snippersמי מפחד ממר סניפר13 ביוני 20254 באוגוסט 202512-בA Fish Called Sandyדגה בשם סנדי31913-אMaking Wavesעושה גלים20 ביוני 20255 באוגוסט 202513-בCaptain Quasar: The Next Iterationקפטן קוואדר המשוואה הבאה
ב-22 בפברואר 2025 הוכרז שהסדרה חודשה לעונה שש עשרה, אשר הייתה אמורה לכלול 26 פרקים מלאים, אך ניקלודיאון חילקו את העונה לכמה עונות נפרדות, אשר כוללות 13 פרקים מלאים כל אחת מהן.
בארצות הברית העונה החלה ב-27 ביוני 2025, ישר אחרי עונה חמש עשרה, עם הפרק: ("SpongeBob & Patrick's Timeline Twist-Up").
בישראל העונה החלה ב-6 באוגוסט 2025 בטעות, ישר אחרי עונה חמש עשרה, עם הפרקים: "מוזרי בוטום" ("Bizarro Bottom") ו"ההפסקה של סקווידוויד ("Squidward's Tough Break"), והשידור הראשון האמיתי ב-5 באוקטובר 2025.
בובקאר פאייה טראורה הוא כדורגלן סנגלי המשחק בעמדת החלוץ בבוטב וראצה מליגת העל הבולגרית.
טראורה התחיל את הקריירה שלו במחלקת הנוער של טוטוקויו.
ב-5 בדצמבר 2015 הוא ערך את הופעת הבכורה שלו בקבוצה הבוגרת בהפסד 0–1 לפראטו.
בקיץ הושאל לעונה אחת לטורינו ושיחק בקבוצת הנוער של הקבוצה.
בינואר הוא הצטרף לטרשיין ריינבורס מליגת העל המלטזית.
ב-7 באפריל 2015 הבקיע את שער הבכורה שלו בקריירה בניצחון 1–3 נגד בלצן.
ב-17 ביולי 2018 חתם בטאוטה דורס מליגת העל האלבנית.
בטאוטה הוא שותף ב-23 משחקי ליגה וכבש שלושה שערים.
ב-7 ביולי 2019 חתם בהפועל כפר סבא מליגת העל.
ב-24 באוגוסט 2020 חתם בסנט גאלן מליגת העל השווייצרית.
ב-28 בינואר 2022 טראורה חתם במטאליסט חרקוב מליגת העל האוקראינית, אולם לאחר פרוץ מלחמת אוקראינה–רוסיה שוחרר מהמועדון.
בפברואר 2023 חתם ברואה סטארה זאגורה.
באוגוסט של אותה שנה חתם בבוטב וראצה מליגת העל הבולגרית.
מחוז משנה בוברויסק (בבלארוסית: Бабруйскі раён; ברוסית: Бобруйский район) הוא אחד מ-21 מחוזות משנה מנהליים של מחוז מוהילב שבמזרח בלארוס.
מרכזו המנהלי היא העיר בוברויסק.
בתקופת עריכת מפקד האוכלוסין של בלארוס (2009) , מנתה אוכלוסיית מחוז המשנה בוברויסק 20,660 בני אדם.
האוכלוסייה הצטמצמה ובשנת 2018 נמנו במחוז המשנה 16,683 בני אדם.
העונה הראשונה של סדרת הטלוויזיה והאנימציה בובספוג מכנסמרובע, שנכתבה על ידי הביולוג הימי לשעבר והאנימטור סטיבן הילנבורג, שודרה בערוץ ניקלודיאון החל מ-1 במאי 1999, ועד 3 במרץ 2001, והיא מורכבת מ-20 פרקים (41 חלקים).
העונה החלה עם שלושת החלקים הראשונים של הפרק הראשון, "דרוש עובד" (Help Wanted) "שואב השונית" (Reef Blower) ו"תה מתחת לכיפה" (Tea at the Treedome) והסתיימה עם שני חלקי הפרק העשרים, "קרסים" (Hooky) ו"איש הים ונער הפלא 2" (Mermaid Man and Barnacle Boy II).
זו הייתה העונה היחידה בה השתמשה הסדרה באנימציית "cel", כאשר בעונות הבאות הסדרה כבר השתדרגה לאנימציות יותר מודרניות.
הסדרה מתעדת את עלילותיו והרפתקאותיו של בובספוג מכנסמרובע וחבריו השונים בעיר הבדיונית ביקיני בוטום.
את הדמויות הראשיות בעונה מדבבים טום קני, ביל פייגרברייק, רוג'ר בומפאס, קלנסי בראון, דאג לורנס, ג'יל טלי, קרולין לורנס, מרי ג'ו קטלט ולורי אלן.
בין הכוכבים האורחים הראשונים שהופיעו בעונה ובכלל נמנים ארנסט בורגניין וטים קונוויי שדיבבו את דמויות גיבורי העל המקומיים, איש הים ונער הפלא, בהתאמה.
בגרסה העברית, מדבבי הדמויות הראשיות הם עידו מוסרי כבובספוג, לירון ברנס כפטריק, גלעד קלטר כסקווידוויד, עמי מנדלמן כמר קראב, נעמה אוזן כסנדי, דון לני גבאי כפרל, עדי וייס כפלנקטון, ומאיה בר שלום כגברת פאף.
בישראל, דובבה העונה לעברית באולפני נ.ל.ס.
במהלך שנות ה-10 של המאה ה-21 פורסמו מספר תקליטורי DVD שהכילו את הפרקים מהעונה.
עם יציאתה העונה זכתה לביקורות חיוביות של המבקרים.
בעונה זו דיבב טום קני את קולו של בובספוג מכנסמרובע, וכן את חילזון המחמד שלו, גארי.
חברו הטוב ביותר של בובספוג, כוכב ים בשם פטריק סטאר, דובב על ידי ביל פייגרברייק, את סקווידוויד, תמנון כעסן וחסר מזג ושכנו של בובספוג, דיבב רוג'ר בומפאס.
בזמן שהילנבורג, דרק דריימון וטים היל כתבו את פרק הפיילוט, "דרוש עובד" (Help Wanted), הילנבורג ערך גם אודישנים למציאת מדבבים לדמויות בסדרה.
הוא יצר את הדמות של בובספוג יחד עם מדבבו, טום קני, ולקח השראה מאישיותו של קני עצמו על מנת לבדות את אופיו של בובספוג.
בסגנון קולו של בובספוג עשה קני שימוש בעבר בדמות מינורית נשית של תנין בשם אל בחיים המודרניים של רוקו.
קני שכח את הקול בהתחלה כיוון שהשתמש בו רק פעם אחת.
הילנבורג, לעומת זאת, נזכר בכך והציג לקני של הפרק, כדי להזכיר לו את סגנון הקול בו השתמש.
קני אמר שהצחוק הגבוה של בובספוג נועד באופן ספציפי להיות ייחודי, והסביר כי הם תכננו אותו בכוונה תחילה כך שיהיה מעצבן וצורם.
הילנבורג הציע במקור לדאג לורנס את תפקיד הקול של סקווידוויד.
לבסוף החליט הילנבורג להעניק ללורנס תפקידי דיבוב דמויות שונות בסדרה, בהן פלנקטון.
בנוסף לחברי הקאסט הקבועים, בפרקים שונים בעונה מדבבים כוכבים אורחים ממגוון מקצועות, בהם שחקנים, מוזיקאים ואמנים.
שחקני הצי של מקייל לשעבר, ארנסט בורגנין וטים קונוויי, התאחדו עם פרויקט הטלוויזיה המשותף הראשון שלהם מזה 33 שנה כשחקני אורח המדבבים את גיבורי העל האהובים על בובספוג, איש הים ונער הפלא, בהתאמה.
בורגנין הסביר כי "אנחנו שיחקנו אחד את השני.
אנחנו אמורים להיות מתחת למים, אתם יודעים...".
השניים דיבבו את גיבורי העל בשנית בפרק ה-20, "איש הים ונער הפלא 2", בשיתוף עם צ'ארלס נלסון רלי, שדיבב את אויבם המושבע, הבועה המזוהמת.
בפרק "הפחדן" (Scaredy Pants), פרק ספיישל של האלווין, השתתפה הלהקה האמריקנית The Ghastly Ones, והופיעה באופן חד פעמי, ואת ההולנדי המעופף, דיבב באותו הפרק בריאן דויל-מוריי.
הגיטריסט האמריקאי ג'וניור בראון ביצע הופעת קמע ווקאלית, כשהוא מבצע את השיר "טקסס", בפרק הנושא את אותו השם.
בפרק "המרית של נפטון", דיבב ג'ון אוהארלי את המלך נפטון.
ג'ון לורי וג'ים ג'ארמוש (ששיתפו פעולה בסרטים זרים ונרדפי החוק) הופיעו הופעת קמע כדייגים אנושיים בפרק "קרסים".
טרם תחילת הפקת הסדרה, הילנבורג החליט מראש שהוא מעוניין שבובספוג מכנסמרובע תהיה סדרה שתתבסס על סטוריבורד, ולא על תסריט.
שימוש בסטוריבורד הוא גישה המחייבת אמנים לשרטט ראשית את שלד הסיפור, הדיאלוגים והמבנה, המהווה "איזון בין סיפור עלילתי לגחמני".
הילנבורג רצה תחילה ש"צוות של צעירים רעבים" יעבוד על הסדרה.
הקבוצה, שעבדה בעבר עם הילנבורג על החיים המודרניים של רוקו, כללה את אלן סמארט, ניק ג'נינגס ודרק דריימון.
הצוות שכר את פיטר ברנס לעבוד כתסריטאי, שפיתח את הרעיון לפרק "מכנסיים קרועים" (Ripped Pants), בו בובספוג קורע שוב ושוב את מכנסיו על מנת להצחיק את חבריו ולזכות בתשומת לבם.
במהלך העונה הראשונה צוות הכותבים השתמש ברוב רעיונות התסריטים שהופיעו בספר היעץ של הילנבורג, "series bible" ונתקלו בקשיים לגבי פיתוח רעיונות חדשים לעלילות הפרקים.
בשלב מסוים, צוות הכותבים החל ללכת לים ולנוח בתקווה לקבל השראה ולמצוא רעיונות חדשים.
הצוות לא הצליח להעלות רעיונות רבים, ובהמשך, פיטר ברנס עזב את עבודתו כתסריטאי, ומריוות'ר ויליאמס נאלצה לקחת שליטה על מלאכת הכתיבה ולנסות להדביק את הפער שנוצר בלוח הזמנים.
הילנבורג הסביר כי באחריות ויליאמס היה לעזור לכותבים להעלות רעיונות חדשים.
ויליאמס העניקה לדריימון ספר בשם Zen in the Art of Writing, שנכתב על ידי ריי ברדבורי, אשר מקבץ אוסף של מסות על תהליך הכתיבה.
אחת הדרכים לפיתוח עלילות שהופיעה בספר הייתה "כתיבת שמות עצם שעניינו אותו (ברדבורי) על פתקים ולתלות אותם במשרדו.
הוא הרגיש שרק הבנה של המילה באופן ויזואלי תביא למוחו לעבוד".
ויליאמס לקחה את שיטה זו והפכה אותה ל"תרגיל כתיבה".
בישיבות הכתיבה, צוות העובדים מנה 10 שמות עצם על רצועות נייר והניח אותם בכובע.
הכובע הועבר לאורך השולחן, ולכל כותב היה זמן מוגבל לחשוב ולפתח רעיון המבוסס על שם העצם שכתב.
דריימון אמר כי "זה כמעט תמיד הוביל לדיון קבוצתי, והצלחנו ליצור ממנו פרקים רבים", והסביר שוויליאמס אכן הוסיפה תוספת נהדרת לתהליך הכתיבה.
פרקי העונה הראשונה הונפשו מעבר לים, באולפני Rough Draft, שבדרום קוריאה.
לאורך כל שידור העונה, משנת 1999 עד 2001, בובספוג הונפש באמצעות אנימציית cel.
הסדרה עברה לאנימציה של "דיו וצבע דיגיטלי" החל מהעונה השנייה, בשנת 2000. בשנת 2009, אמר מנהל ההפקה פול טיביט כי "[...] העונה הראשונה של בובספוג נעשתה בדרך המיושנת של cel, וכל חלק היה צריך להיצבע חלקית, להתייבש, ולהיצבע בצבעים אחרים...
בעונה זו נעשה שימוש בסטוריבורד, על ידי שרם כהן, דרק דריימון, סטיב פונטי, סטיבן הילנבורג, צ'אק קליין, ג'יי לנדר, כריס מיטשל, מארק או'האר, אהרון שפרינגר, פול טיביט, אניו טורסן, וינסנט וולר ואריק וויז.
כשהצוות החל לייצר את פרק הפיילוט, הוטל עליהם לתכנן את המיקומים בסדרה ש-"יופיעו שוב ושוב, ובמסגרתם יתקיימו רוב הסצנות, כדוגמת הסרטן הפריך ובית האננס של בובספוג".
להילנבורג הייתה תמונה ברורה, על כיצד הוא רוצה שהסדרה תיראה.
הרעיון היה "לעשות את הכל באופן ימי", ולכן נעשה שימוש רב בחבלים, קרשי עץ, גלגלי אוניות, רשתות, עוגנים, ומסמרות.
בעונה הראשונה הוצגו "פרחי השמיים" כרקע העיקרי בסדרה.
הפרחים הופיעו לראשונה בפרק הראשון, ומאז הפכו למאפיין נפוץ לאורך הסדרה.
כשנשאל מעצב רקע הסדרה קני פיטנג'ר לגביהם, הוא ענה כי "הם מתפקדים כעננים בצורה מסוימת, אך מכיוון שהסדרה מתרחשת מתחת למים, הם לא באמת עננים".
פיטנג'ר הסביר כי פרחי השמיים הם בעיקר אלמנט עיצובי גחמני שסטיב [הילנבורג] ביקש ממנו לעצב על מנת ליצור מראה של חולצת הוואי בהדפס של פרחים.
העונה הראשונה זכתה לביקורות חיוביות ושבחים רבים.
שלושה מהפרקים בעונה זכו בפרס עריכת הקול הטובה ביותר באנימציה בטלוויזיה בטקס פרסי סליל הזהב לשנת 2000. הפרקים הזוכים היו "איש הים ונער הפלא" (Mermaid Man and Barnacle Boy), "חמוצים" (Pickles) ומקצצי הקארטה (Karate Choppers).
בשנת 2001, "מהפח אל הפחת" (Rock Bottom) ו"שודדי ים" (!Arrgh) זכו גם הם בפרסי סליל הזהב על עריכת הקול הטובה ביותר באנימציה בטלוויזיה, עבור הסאונד, ואילו "אחד באפריל" (Fools in April) ו"המרית של נפטון" (Neptune's Spatula) היו מועמדים לעריכת הקול הטובה ביותר באנימציית טלוויזיה, עבור המוזיקה.
בביקורתו במגזין וראייטי אמר נואל הולסטון כי "[התוכנית] חכמה וקורנת יותר מרוב תוכניות האנימציה בפריים טיים ששודרו בשנה האחרונה".
יתרה מזאת, מרבית הביקורות על ה-DVD של העונה הראשונה היו חיוביות, וחלקן הציגו את הסדרה כאחת מתוכניות הקומדיה האמריקאיות הטובות ביותר.
בסקירה של ה-DVD שנכתבה על ידי ביל טרדווי באתר DVD Verdict, הוא כינה את התוכנית "הקומדיה האמריקאית המונפשת הטובה ביותר מאז משפחת סימפסון, זו טענה שאני עומד מאחוריה".
בטרדווי הסביר שהתוכנית מתאימה לכולם, כי "מבוגרים יהנו מהסאטירה השנונה ומהבדיחות הערמומיות שהוכנסו בעדינות לכל פרק".
הוא ציין גם כי "ילדים יאהבו את הצבעים הבהירים, את הקצב ה'ספאנקי' ואת הדמויות התוססות" וכי "ההורים לא יצטרכו לדאוג מאלימות או הומור גס".
ג'ייסון בווברג מ-DVD Talk הצהיר כי בובספוג מכנסמרובע הוא "אנימציית השבת בבוקר הטובה ביותר מאז ימי השיא של האחים וורנר".
בסקירה נפרדת על יציאת ה-DVD של העונה, בווברג המליץ עליו בחום וכתב כי הוא אוהב מאוד את התוכנית.
בווברג התייחס במיוחד לאי כלילת פרק הפיילוט, דרוש עובד, והסביר כי זו האכזבה היחידה של ה-DVD.
רון ג'יי אפשטיין, אף הוא מ-DVD Talk, אמר כי הדמות של בובספוג היא "אחת מהדמויות המצוירות המוזרות ביותר שאי פעם היה לי העונג לצפות בהן".
הוא הוסיף כי "בניגוד לרוב התוכניות המצוירות כיום, בובספוג מכנסמרובע מתאים גם לילדים וגם לקהל מבוגר".
בביקורתו בוושינגטון פוסט בשנת 2009, ציין מייקל קוונה את פרק הפיילוט ודירג אותו במקום השלישי ברשימת חמשת הפרקים הטובים ביותר בבובספוג מכנסמרובע.
ננסי בסיל מ-About.com (כיום Dotdash ) ציינה גם היא את הפרק הראשון, והסבירה כי "ההומור והמהות האופטימית של בובספוג ניכרת אפילו בפרק הראשון".
מספר הפרק(בסדרה) מספר הפרק(בעונה) שם הפרק באנגלית שם הפרק בעברית בימוי תסריט תאריך שידור מקורי 11אHelp Wantedדרוש עובדאלן סמארטסטיבן הילנבורג, דרק דריימון, טים היל24 ביולי 1999תקציר הפרק: בובספוג מנסה להגשים את חלומו ולהתחיל לעבוד בתור טבח במסעדת "הסרטן הפריך".
הוא מגיע לביקור בכיפת העץ שלה, בה היא מתגוררת.
אך הוא שוכח להאכיל אותו.
בובספוג מקבל בטעות חיסון שסקווידוויד אמור להזריק לגרי, והופך לחילזון.1414אSB-129מסעות בזמןיאסומיספרינגר, וויס, לורנס31 בדצמבר 1999תקציר הפרק: סקווידוויד מנסה לחמוק מבובספוג ופטריק, ונקלע למסע בזמן.1414בKarate Choppersמקצצי הקראטהיאסומיספרינגר, וויס, מריוות'ר ויליאמס31 בדצמבר 1999תקציר הפרק: בובספוג וסנדי נלחמים בקרבות קראטה שהם עורכים ביניהם, ואלו גולשים לתחומי הסרטן הפריך.
הוא לוקח את פטריק ובובספוג להרפתקה, בה הם מחפשים על בסיס מפת המשחק את האיקס האדום.1717בRock Bottomמהפח אל הפחתיאסומיטיביט, טורסמן, דייוויד פיין15 במרץ 2000תקציר הפרק: בובספוג ופטריק עולים על האוטובוס הלא נכון בחזרתם מעולם הכפפה, ומגיעים לרוק בוטום, עיר אפלה בעלת אווירה מפחידה ותושבים מוזרים.
פטריק מצליח לחזור לביקיני בוטום, אך בובספוג נתקע שם ומפספס את האוטובוס פעם אחר פעם.1818אTexasטקססדמפסיכהן, וויס, פיין22 במרץ 2000תקציר הפרק: סנדי מתגעגעת למולדתה, טקסס, ורוצה לחזור לשם.
ערכת ה-DVD לעונה הראשונה פורסמה על ידי פאראמונט הום אנטרטיינמנט וניקלודיאון בארצות הברית ובקנדה באוקטובר 2003, שנתיים לאחר ששודרה בטלוויזיה.
מהדורת ה-DVD כוללת קטעי בונוס, בהם סרטוני מוזיקה, קטעי שמע ופיצ'רים אחרים.
פרק הפיילוט "דרוש עובד" (Help Wanted) לא נכנס למהדורת ה-DVD בעקבות בעיות זכויות יוצרים.
על פי דרק דריימון, הפרק לא נכלל מכיוון שניקלודיאון סירבה לשלם על עיזבונו של טייני טים עבור הזכויות ל-DVD.
עם זאת, ביציאת ערכת ה-DVD הגרמנית של העונה, דרוש עובד אכן נכלל.
"דרוש עובד" פורסם מאוחר יותר במהדורת ה-DVD של העונה השלישית כקטע בונוס ב-27 בספטמבר 2005, מעל ל-6 שנים לאחר שידורו בבכורה בטלוויזיה.
הוא אף יצא במהדורת ה-DVD של 100 הפרקים הראשונים בסדרה, לצד כל הפרקים של חמש העונות הראשונות.
הפרק היה לקטע בונוס בסדרת ה-DVD שנקראה "בובספוג מכנסמרובע: 10 הרגעים המשמחים ביותר" שיצאה ב-14 בספטמבר 2010. עם יציאתה, ערכת ה-DVD אזלה כמעט מיד בחנויות בסט ביי, ונמכרה במהירות אצל הקמעונאים המקוונים, כגון אמזון, וולמארט ובארנס אנד נובל.
בובספוג מכנסמרובע: עונה 1 פרטי הערכהקטעי בונוס 20 פרקים (ללא 'דרוש עובד')
אנגלית (דולבי דיגיטל 2.0) פרשנויות שמע לפרקים "פלנקטון!" ו"מקצצי הקראטה"
זכרונות מהצוות של העונה הראשונה
כולם מדברים: הקולות מאחורי בובספוג מכנסמרובע
במפתח הימים: קריוקי הסרטן הפריך
בובספוג - מכנסיים מרקדים תאריכי יציאה אזור 1 אזור 2 אזור 4 28 באוקטובר 2003 7 בנובמבר 2005 30 בנובמבר 2006
העונה השנייה של סדרת הטלוויזיה המצוירת האמריקאית בובספוג מכנסמרובע היא עונת ההמשך של העונה הראשונה, ושודרה בערוץ ניקלודיאון ארצות הברית מ-26 באוקטובר 2000 ועד ל-26 ביולי 2003, והיא מורכבת מ-20 פרקים (39 חלקים).
העונה החלה עם החלק הראשון של הפרק ה-21, "הנעליים", והסתיימה בחלק השני של הפרק ה-40, "התולעת הענקית".
העונה הופקה על ידי הילנבורג, יוצר הסדרה.
העונה עלתה לאוויר כחצי שנה לאתר תום העונה הראשונה.
המדבבים, גם בגרסה העברית וגם בגרסה האנגלית לא השתנו.
בישראל, העונה דובבה לעברית באולפני נ.ל.ס.
במהלך שידור העונה, בובספוג מכנסמרובע הפך לתוכנית הילדים השנייה הפופולרית ביותר של ניקלודיאון, לאחר ראגרטס.
כמעט 40 אחוז מהקהל הצופים, המונים 2.2 מיליון היו בגילאי 18 עד 34. התוכנית חתמה על עסקת שיווק עם החברות טארגט וברגר קינג להרחבת המרצ'נדייז של הסדרה, והמוצרים הממותגים זכו לפופולריות רבה, ותואמת לזו של הסדרה.
בשנת 2002, התוכנית הייתה מועמדת בטקס פרס אמי לבידור בפריים טיים, עבור הפרס "תוכנית ילדים מצטיינת".
טום קני ומרי ג'ו קטלט היו מועמדים באופן אינדיבידואלי בטקס פרסי האנני ה-29 על דיבובם של בובספוג וגברת פאף, בהתאמה.
פיטר שטראוס ופול טיביט היו מועמדים גם הם בטקס עבור פרק הספיישל "חג המולד" (?Christmas Who).
הפרקים "סודי ביותר" (The Secret Box) ו"התזמורת של סקווידי" (Band Geeks) זכו בפרסי סליל הזהב לשנת 2002 עבור עריכת הסאונד הטובה ביותר לאנימציה בטלוויזיה, ואילו הפרקים "התפסן בשדה המדוזות" (Hunter Jellyfish) ומשחקי הטבחיאדה (The Fry Cook Games) היו מועמדים לפרס עריכת הסאונד הטובה ביותר בטלוויזיה, בקטגוריית המוזיקה.
בהמשך פורסמו מספר קלטות אוסף של DVD שהכילו פרקים מהעונה.
הקלטת "בובספוג מכנסמרובע: ה-DVD השלם של העונה השנייה" פורסמה באזור 1 (ארצות הברית, קנדה, קובה, ברמודה, וגינאה הצרפתית) ב-19 באוקטובר 2004, באזור 2 (אירופה, המזרח התיכון, אזור דרום אפריקה, ויפן) ב-23 באוקטובר 2006 ובאזור 4 (אמריקה הלטינית, הקאריביים ואוקיאניה) ב-30 בנובמבר 2006.
העונה שודרה בערוץ ניקלודיאון, שבבעלות ויאקום, והופקה על ידי פלנקטון הפקות וניקלודיאון.
מנהל ההפקה של העונה היה יוצר הסדרה סטיבן הילנבורג.
במהלך שידור העונה הקודמת, רכשה ניקלודיאון את העונה השנייה של הסדרה, ב-31 באוגוסט 1999. העונה הושקה והחלה כשנה לאחר מכן, ב-26 באוקטובר 2000.
בעונה זו, ההפקה עברה מאנימציית cel, ששומשה בעונה הראשונה, לצביעת פריימים באופן דיגיטלי.
בשנת 2009, אמר המפיק פול טיביט, כי "העונה הראשונה של בובספוג נעשתה בדרך המיושנת של סל, וכל חלק היה צריך להיצבע חלקית, להתייבש, ולהיצבע בצבעים אחרים ...
פרקי העונה השנייה הונפשו מעבר לים, באולפני Rough Draft, שבדרום קוריאה.
מבמאי האנימציה שזכו לקרדיט בפרקי בעונה השנייה נמנו שון דמפסי, אדגר לרזבל, לארי לייכלייטר, אנדרו אוברטום, לאונרד רובינסון, פרנק וייס וטום יאסומי.
בעונה זו נעשה שימוש בסטוריבורד, על ידי וולט דורן, ק.ה.
גרינבלאט, כריס הדריק, צ'אק קליין, קרסון קוגלר, ג'יי לנדר, קיילב מוירר, דן פוונמיר, ויליאם "ביל" רייס, אוקטביו רודריגס, ג'ים שומאן, אהרון שפרינגר, פול טיביט ואריק וייס.
הפרקים נכתבו על ידי צוות כותבים, בו נמנו דורן, דייוויד פיין, גרינבלאט, דאג לורנס, לנדר, מארק או'האר, פוונמיר, ויליאם רייס, שפרינגר, טיביט ומריוות'ר ויליאמס.
במהלך העונה, צוות הכותבים לקחו השראה מחוויות הילדות האישיות שלהם על מנת להמציא ולפתח עלילות לפרקים רבים בעונה זו.
למשל, בפרק 38, "פה מלוכלך" (Sailor Mouth), בובספוג לומד מילה גסה ומשתמש בה בלי לדעת את משמעותה.
הרעיון לפרק נכתב בהשראת ניסיונו של הבמאי הקריאייטיבי דרק דריימון, "כאשר הסתבכתי בעקבות שימוש ב'מילת ה-F' מול אמי".
דריימון הסביר, "הסצנה שבה פטריק רץ אל מר קראב כדי להלשין, יחד עם בובספוג הרודף אחריו, היא פחות או יותר כפי שזה קרה בחיים האמיתיים".
סוף הפרק, בו מר קראב משתמש בטעות במילים גסות יותר מאשר בובספוג ופטריק, נלקח גם הוא כרעיון, "מהעובדה שלאמי [של דריימון] יש פה מלוכלך משל עצמה".
בפרק "סודי ביותר" (The Secret Box), בובספוג רוצה לגלות מה יש בתוך הקופסה הסודית של פטריק.
הרעיון הגיע לדריימון מכיוון שגם לו הייתה קופסה סודית בילדותו.
יוצר הסדרה הילנבורג הסביר, "[הוא] התחיל לספר לנו על זה.
רצינו לצחוק עליו ולהשתמש בזה לעלילה".
בעונה זו דיבב טום קני את קולו של בובספוג מכנסמרובע, וכן את חלזון המחמד שלו, גארי.
בעונה השנייה הוצגו לראשונה דמויות שונות שיחזרו לאורך הסדרה.
אמו של מר קראב, בטסי קראב, הופיעה לראשונה בפרק "פה מלוכלך" ודובבה על ידי הכותב פול טיביט.
לאחר עזיבתו של הילנבורג את התוכנית כשואו ראנר בשנת 2004, קיבל טיביט את התפקיד לדבב את פוטי התוכי.
בנוסף לחברי הקאסט הקבועים, בפרקים נשמעים קולות של מדבבים אורחים ממגוון מקצועות רבים, בהם שחקנים, ספורטאים, סופרים, מוזיקאים ואמנים.
להקת הרוק האמריקאית ווין התארחה בפרק "הנעליים" (Your Shoe's Untied), וביצעה את השיר "לופ דה לופ", שנכתב על ידם במיוחד לכבוד הפרק.
דין ווין, גיטריסט הלהקה, הסביר "הילנבורג התקשר אליי ואמר לי שהוא היה ביולוג ימי שיצר סדרה מצוירת על יצורי ים החיים מתחת למים, ושישמח שניצור שיר עבור הסדרה".
הלהקה כתבה והלחינה את השיר בתוך כשלוש דקות.
השיר "Ocean Man" משנת 1997 של הלהקה שומש גם הוא כארבע שנים לאחר מכן במהלך רצף כתוביות הסיום בסרט הראשון, ונכלל בפסקול.
בפרק "המנהלת החדשה" (Bossy Boots), הלהקה האמריקאית The Capsules ביצעה את השיר "Bossy Boots", אשר פורסם מאוחר יותר כחלק מהאלבום "SpongeBob SquarePants: The Yellow Album" בשנת 2005. בפרק "חבר בועון" (Bubble Buddy), הגולש המקצועי האמריקאי קורקי קרול דיבב את קולו של גרובי גרופר, גולש מפורסם.
בפרק משתתף גם בראד אברל בתפקיד דיבוב דמותו של חבר בועון.
בפרק "נשיקות סבתא" (Grandma's Kisses) משתתפת השחקנית האמריקאית מריון רוס, בתפקיד דיבוב סבתו של בובספוג, וממשיכה לדבב אותה לאורך הסדרה.
בפרק "מחפשים את בובספוג" (Pre-Hibernation Week), בו סנדי ובובספוג משחקים במשחקי ספורט קיצוניים ומסוכנים, להקת המטאל הכבד אמריקאית פנטרה הופיעה בתפקיד עצמה הופעה מוזיקלית מיוחדת.
שחקני הצי של מקייל, ארנסט בורגנין וטים קונוויי חזרו לדבב את דמויות הגיבורים איש הים ונער הפלא, בהתאמה, בפרק "איש הים ונער הפלא 3".
שחקן הקולנוע ג'ון ריס-דייוויס גם התארח באותו פרק ודיבב את אויבם המושבע של הגיבורים, מאן ריי.
השחקן האמריקאי בריאן דויל-מאריי חזר לדבב את ההולנדי המעופף בפרקים "הנעליים" (Your Shoe's Untied) ו-"הפיראטים" (Shanghaied).
דמויות שונות אחרות בעונה זו דובבו על ידי מדבבים ידועים רבים, בהם די בראדלי בייקר, תומאס פ.
כמו העונה הראשונה, גם העונה השנייה זכתה לשבחים וביקורות חיוביות רבות מצד המבקרים והאוהדים.
בטקס פרסי האנני ה-29 הסדרה הייתה מועמדת שלוש פעמים, בקטגוריות הדיבוב הטוב ביותר בסדרת טלוויזיה מונפשת לנקבה וזכר עבור מרי ג'ו קטלט על דיבובה של גברת פאף בפרק "שום דבר לא בחינם" (No Free Rides) וטום קני על דיבובו של בובספוג מכנסמרובע בפרק "תולעי" (Wormy).
פיטר שטראוס ופול טיבט היו מועמדים לפרס "הישג אישי יוצא מן הכלל לשיר באנימציה", עבור שירם "חג המולד הראשון" (The Very First Christmas) שהופיע בפרק הספיישל "חג המולד" (?Christmas Who).
בשנת 2002 זכו הפרקים "סודי ביותר" (The Secret Box) ו-"התזמורת של סקווידי" (Band Geeks) בפרסי סליל הזהב לעריכת הסאונד הטובה ביותר לאנימציה בטלוויזיה, ואילו הפרקים "התפסן בשדה המדוזות" (Hunter Jellyfish) ומשחקי הטבחיאדה (The Fry Cook Games) היו מועמדים לפרס עריכת הסאונד הטובה ביותר בטלוויזיה, בקטגוריית המוזיקה.
במהלך שידור העונה בטלוויזיה, בשנים 2001–2002, מועצת הטלוויזיה של ההורים (PTC), שמה את בובספוג מכנסמרובע כאחת התוכניות הטובות ביותר בטלוויזיה.
עם זאת, על פי דו"ח שששמו "Wolves in Sheep's Clothing" (בעברית: זאבים בבגדי כבשים), המתעד את הגידול בתכנים שעלולים להיות אלימים, גסים ומיניים בתוכניות הילדים, ה-PTC והמעריצים טענו כי בפרק "פה מלוכלך" (Sailor Mouth), ששודר במקור במהלך העונה השנייה, היה ניסיון מרומז לקדם סדרי שימוש בגסויות בקרב ילדים.
בדיווח מאוחר יותר, כמה מחברי ה-PTC ציינו את "פה מלוכלך" כדוגמה לאופן שבו רמות הגסות, המיניות והאלימות עלו בתוכניות הטלוויזיה לילדים.
ניקלודיאון, בתגובה לאירוע, טענו כי "זה עצוב וקצת נואש שהם התאמצו להכניס שפה גסה בפי הדמויות שלנו כדי להוכיח את טענתם".
ריצ'רד הוף מניו יורק דיילי ניוז מתח ביקורת על הדיווח על כך שפרש לא נכון את הפרק.
מספר הפרק(בסדרה) מספר הפרק(בעונה) שם הפרק באנגלית שם הפרק בעברית בימוי תסריט תאריך שידור מקורי 211אYour Shoe's Untiedהנעלייםטום יאסומיוולט דורן, פול טיביט, מריוות'ר ויליאמס2 בנובמבר 2000תקציר הפרק: פטריק מבקש מבובספוג להדגים לו איך לקשור שרוכים, ולהפתעתו הוא מגלה ששכח כיצד לעשות זאת.
בובספוג מנסה לבקש עזרה מאנשים וגורמים שונים במטרה להיזכר.211בSquid's Day Offהיום החופשי של סקווידאנדרו אוברטוםדורן, טיביט, ויליאמס2 בנובמבר 2000תקציר הפרק: מר קראב נפצע בניסיון לחלץ שקל שנתקע בכיור, וממנה את סקווידוויד לאחראי.
הוא נותן לבובספוג קידום, ולוקח יום חופש.
סקווידוויד לא מצליח ליהנות מהיום החופשי שלו, כיוון שחושש שבובספוג יהרוס בדרכים משונות את הסרטן הפריך ומבלה את היום בלבדוק אותו ולוודא שהוא לא גורם לצרות.222אSomething Smellsמשהו מסריחאדגר לרזבלאהרון ספרינגר, ק.ה.